ราคาน้ำมันดิบร่วงฉุด SET เปิดเช้าวูบเกือบ 13 จุด
ราคาน้ำมันดิบร่วงฉุด SET เปิดเช้าวูบเกือบ 13 จุด ล่าสุด ณ เวลา 10.12 น. อยู่ที่ 1,479.94 จุด ลบ 12.94 จุด หรือ 0.87% สูงสุด 1,483.67 จุด ต่ำสุด 1,479.17 จุด มูลค่าการซื้อขาย 3.87 พันล้านบาท
26 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.12 น. อยู่ที่ 1,479.94 จุด ลบ 12.94 จุด หรือ 0.87% สูงสุด 1,483.67 จุด ต่ำสุด 1,479.17 จุด มูลค่าการซื้อขาย 3.87 พันล้านบาท
บล.ธนชาต ระบุในบทวิเคราะห์ (26 ก.ย.) ว่า ดัชนีวันนี้ปรับลงต่อ จากการปรับลงของราคาน้ำมันดิบคืนวันศุกร์ที่ผ่านมาและการประชุมกลุ่มผู้ผลิตน้ำมัน 28 ก.ย.นี้ อาจไม่มีการสนับสนุนราคาน้ำมันปรับสูงขึ้น รวมทั้งการปรับลงของตลาดหุ้น Dow Jones -0.71% 
ขณะที่ บล.กรุงศรี ระบุในบทวิเคราะห์ (26 ก.ย.) ว่าวันนี้ผันผวนในทิศทางลง เนื่องจากราคาน้ำมันดิบลดลงและนักลงทุนจะชะลอการลงทุนเพื่อรอผลประชุมของกลุ่มผู้ผลิตน้ำมันดิบใน 26-28 ก.ย.นี้
